Diari Oficial de la Generalitat Valenciana


Sumari del DOGV 9964, del 24-10-2024 (2024/11179)

RESOLUCIÓ de 22 d’octubre de 2024, de la Direcció General de Patrimoni Cultural, per la qual s'aprova l'ampliació del termini de presentació de la documentació justificativa corresponent a la subvenció nominativa directa concedida a l'Ajuntament d'Alacant per a realització d'activitats culturals vinculada a la celebració de l'any Sempere i l’any Juana Francés (DOGV 9939, 18.09.2024).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9964

Data del DOGV
:   24-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11537

CVE
:   ODJH-H-3646-38866

Data del document
:   22-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * Alacant
    * ajuda pública
    * cultura

*Antecedents de fet*

1. Mitjançant la Resolució d'11 de setembre de 2024 (DOGV 9939, 18.09.2024), es regula i concedix una subvenció nominativa directa a l'Ajuntament d'Alacant per a la realització d'activitats culturals vinculada a la celebració de l'any Sempere i l’any Juana Francés.

2. L’esmentada resolució establix en el punt onze, que regula el règim i el termini de justificació de la subvenció, que el termini màxim per a la seua presentació finalitzarà el 31 d'octubre de 2024. No obstant això, de la mateixa manera, establix que este termini podrà ser ampliat de conformitat amb l'article 32 de la Llei 39/2015, d'1 d'octubre, de procediment administratiu comú de les administracions públiques, mitjançant una resolució de la persona titular de la Direcció General de Patrimoni Cultural.

3. L'1 d'octubre de 2024, l'Ajuntament d'Alacant presenta una sol·licitud d'ampliació de termini per a la presentació de la documentació justificativa de la subvenció concedida.

La valoració jurídica dels fets indicats és la següent:

Primera. El punt octau de la resolució d'adjudicació establix que la tramitació i la gestió de la subvenció correspon a la Direcció General de Patrimoni Cultural. Així mateix, s'habilita la persona titular de la Direcció General de Patrimoni Cultural per a dictar les instruccions i adoptar les mesures que es consideren oportunes per a l'aplicació i l’execució d'esta resolució.

Segona. L'ampliació de terminis en els procediments administratius està prevista amb caràcter general en l'article 32 de la Llei 39/2015, d'1 d'octubre, reguladora del procediment administratiu comú de les administracions públiques. En el punt 1 d'eixe article s'establix que l'Administració podrà concedir ampliacions en els terminis, tant d'ofici com a instàncies dels interessats, si les circumstàncies ho aconsellen i no es produïx perjuí a tercers, excepte en el cas en què alguna disposició ho prohibisca. Esta ampliació no pot superar la mitat del termini establit. El punt 4 del mateix article assenyala que no es poden ampliar terminis que estiguen ja conclosos, amb la qual cosa és obligatori que la sol·licitud i l'acord de concessió es produïsquen abans del seu venciment.

Tercera. En el punt onze de la resolució d'adjudicació, que arreplega el règim i el termini de justificació de la subvenció, s’establix que l’entitat beneficiària haurà de presentar, davant l'òrgan gestor, la corresponent justificació de la subvenció. De la mateixa manera, s’establix que el termini màxim per a la presentació d’esta finalitzarà el 31 d'octubre de 2024 i que, no obstant això, este termini podrà ser ampliat de conformitat amb l'article 32 de la Llei 39/2015, d'1 d'octubre, de procediment administratiu comú de les administracions públiques, mitjançant una resolució de la persona titular de la Direcció General de Patrimoni Cultural.

Quarta. La sol·licitud d'ampliació s'ha presentat dins del termini previst per a això. No s'observa que esta ampliació produïsca un perjuí a tercers, perquè no afectaria drets o interessos legítims de les parts presents en este procediment. La presentació de la sol·licitud s'ha realitzat per mitjans electrònics. Amb tot això, es consideren complits els requisits formals exigibles en este tràmit.

Quinta. Les raons esmentades en els antecedents de fet aconsellen que s'amplie este termini de justificació. El termini de presentació de la justificació actual, que finalitza el 31 d'octubre de 2024, serà ampliat fins al 25 de novembre de 2024. Esta ampliació no excedix la mitat del termini que està ara vigent i es justifica atenent les circumstàncies sobrevingudes.

Per tot això,

RESOLC

Autoritzar la sol·licitud d'ampliació de termini per a la presentació de la documentació justificativa relativa a la subvenció nominativa directa concedida a l'Ajuntament d'Alacant per a la realització d'activitats culturals vinculada a la celebració de l'any Sempere i l’any Juana Francés (DOGV 9939, 18.09.2024) fins al 25 de novembre de 2024.

  

València, 22 d'octubre de 2024

Marta Alonso Rodríguez

Directora general de Patrimoni Cultural